Խաչատրյանի խոսքով, մի կողմից հանձանարարություն է տրվում տնտեսական աճի արդյունքները հասանելի դարձնել հատկապես սոցիալապես խոցելի խավերի համար, մյուս կողմից՝ ԱՎԾ թվերը այլ պատկեր են ցույց տալիս․ - «Տարիների ընթացքում մեր մոտ աշխատավարձ ստացողների տեսակարար կշիռը այդ եկամուտների մոտ ավելի քչանում է, իսկ շահույթ ստացողների տեսակարար կշիռը ավելի մեծանում է: Այսինքն, նոր ստեղծված արդյունքից ավելի օգտվում են սեփականատերերը, և ավելի քիչ են օգտվում այն մարդիկ, ովքեր պարզապես աշխատող են ձևակերպված: Սա կարևորագույն խնդիր է, որովհետև երբ որ համեմատության մեջ եք նայում վերջին 20 տարվա կտրվածքով, մոտ 56 տոկոսից դարձել է 18 տոկոս այդ բաշխումը: Այսինքն՝ վարձու աշխատանք ունեցող մարդկանց տեսակարար կշիռը եկամուտների բաշխման մեջ ավելի պակասել է»: